መሪሕ ውድብ ህወሓት፡ 'ንተነሓናሕቲ ፖለቲካዊ ውድባትን፡ ንሱ ካብ ዝቆፃፀሮም ውዳበታት ወፃኢ ንዘለዉ ሲቪላዊ ማሕበራትን ዝተፈላለየ ስም እናጠመቐ ፀቕጥታት ይፈጥረሎም እዩ' ዝብል ክስታት ብተቓወምቲ ውድባት ይቐርበሉ'ዩ። ፖለቲካዊ ባይታ ትግራይ ንተቓወምቲ ውድባትን ውልቀ ሰባትን ጥጡሕ ኣይኮነን ዝብሉ ወገናት ድማ፡ ነቲ ኩነታት ኣብ ጭቃ ከም ዘሎ ዕሾኽ ይምስሉዎ። እቲ ውድብ ኣብ ዝተፈላለየ መድረኻትን ኣብ መራኸብቲ ሓፋሽን፡ ንውድባት ፖለቲካ "ፀላኢ" ን "ባንዳታት"ን እናበለ ምግላፁ ከም መርትዖ ይቐርብ እዩ። ቴሌቪዥን ትግራይ ኣብ ዘሕለፎ መደብ 'ምፅራይ ባንዳታት'፡ "ካብ ሞያዊ ስነ-ምግባር ጋዜጠኝነት ወፃኢ" ዝተሰርሐ ምዃኑ ገሊፁ፡ ወግዓዊ ይቕረታ ከም ዝሓተተሉ ይዝከር። ኣብ ትግራይ ዝተጀመረ 'ሓደገኛ' ወፍሪ ምጽራይ 'ባንዳታት' መንግስቲ ትግራይ: ዓለምለኻዊ ኣካላት መረጻ ክዕዘቡን ድጋፍ ክገብሩን ዓዲሙ ንህወሓት 'ኣይ ሕድገት ኣይ ቂምታ' ዝቛጸራ ልቢ ገባራት እንተኾነ ድሕሪ እቲ ፍፃመ'ውን "ምዕባለታት ፍሉይ ምዕራፍ ቃልስን ቀፃሊ ኣንፈታትን" ብዝብል ንተቓወምቲ ውድባት ፖለቲካ ትግራይ፣ ንምሁራትን ሲቪክ ማሕበራትን ዘናሹ ናይ ህወሓት ምዃኑ ዝግለፅ ምላቚ ሰነድ ምውጽኡ፡ ነዚ ብኣባላት ተቓወምቲ ውድባት ዝቐርብ ዘሎ መረረን ጥርዓንን ዘንጸባርቕ ምዃኑ፡ ኣይተ ሃያሉ ጎደፋይ ይገልጽ። "ኣብ ትግራይ ይትረፍ ፖለቲከኛ ናይ ማሕበራዊ ሚድያ ፀሓፊ ወይ ናይ ሓደ ሲቪክ ማሕበር ኣባል እንተኾይንካ'ውን ተነፅሎ ኣይተርፈልካን። ግን ተቓሊስና ኢና ክነዐርዮ ንኽእል'ምበር፡ ነገራት ኣይጠጠሐን ኢልና ኮፍ ኣይንብልን፤ ንዕኡ ኢና ንቃለስ ዘለና" ይብል። ኣብዚ ሰሙን ኣባል ፈፃሚት ስራሕ ህወሓት ኣይተ ጌታቸው ረዳ፡ ህወሓት ኣብዚ መረፃ፡ ንኣባላት ተናሓናሕቲ ውድባት ፀገም ከየጋጥሞም ንኣባላታ መምርሒ ከም ዘውፅአትን ዝኾነ ጌጋ ንዝፈፀመ ኣባል ህወሓት ድማ፡ ክሳብ ምብራርን ብሕጊ ምሕታትን ዝበፅሕ ስጉምቲ ከም ትወስድን ኣብ ፌስቡኩ ገሊፁ። ምንጪ ስእሊ, Anadolu Agency "ዝኾነ ስነ-ምግባር ዘጉደለ ሰብ፡ ፍፁም ንህወሓት ዘይውክል ኣብ ርእሲ ምዃኑ ብኣውርኡ ንኸይዲ መረፃ ዘዕንቅፍ ዝኾነ ተግባር እንተልዩ ብሕጊ ንክሕተት ብፅኑዕ ንሰርሕ፡፡ ዝኾነ ተወዳዳራይ ወይ ነጣፊ ፀገም እንተበፂሕዎ፡ ኣብዚ ቦታ ንዓይ ወይ ንወለደይ ከምዚ ዝበለ ፀረ ዲሞክራሲ ምድሃል ብእገለ ዝብሃል ሰብ ተባሂሉ ሽም እንተዘርዚሩ፡ ናብ ሕጊ ከም ዝቐርብ ክንገብር ኢና። .
